**NEMETALI a.d.**

**Ul. Rudnička 39**

**Prijedor**

**n/r Predsjednika skupštine akcionara**

Broj: 463/19

Datum: 29.11.2019. godine

**PREDMET:** *Pisano glasanje za sjednicu Skupštine akcionara zakazanu za dan 02.12.2019. godine*

Poštovani,

Kako DUIF Polara invest ad Banja Luka – OAIF Polara Adriatic, sa 46.854 akciju u osnovnom kapitalu, odnosno svim akcijama sa stanjem na deseti dan prije dana održavanja skupštine, u društvu Nemetali a.d. Prijedor, nije u mogućnosti prisustvovati na sjednici Skupštine akcionara to ćemo iskoristiti svoje zakonsko pravo, i mogućnost, (čl. 283. st. (1) Zakona o privrednim društvima (Službeni glasnik Republike Srpske, broj: 127/08, 58/09, 100/11 i 67/13) te pisano glasati. Ovo pisano glasanje važi i za ponovljenu sjednicu.

1.Izbor predsjednika Skupštine

 **Način glasanja: ZA**

2.Izbor radnih tijela Skupštine (Komisija za glasanje, dva ovjerivača zapisnika, zapisničara)

Način glasanja: **ZA** pod uslovom da je prijedlog odluke sačinjen u skladu sa odredbama člana 276. i 279. Zakona o privrednim društvima. U suprotnom glasamo***UZDRŽAN***

3.Razmatranje i usvajanje izvještaja Komisije za glasanje

Način glasanja: **ZA** pod uslovom da je Izvještaj Komisije za glasanje usaglašen sa Izvještajem Centralnog registra HOV te da nema nesaglasnosti oko valjanosti punomoći ili glasanja pisanim putem, u suprotnom glasamo **UZDRŽAN**

4.Usvajanje zapisnika sa prethodne Skupštine akcionara

Način glasanja:  **Glasanje: UZDRŽAN**

**Obrazloženje:** Nismo bili prisutni na prethodnoj sjednici skupštine akcionara, glasali smo pisanim putem

5.Razmatranje i usvajanje izvještaja o radu UO za 2018. godinu

**Način glasanja: PROTIV**

**Obrazloženje:**

Nezavisni revizor je izrazio mišljenje sa rezervom na finansijske izvještaje za 2018. godinu i ukazao na potencijalne obaveze društva po osnovu ugovorenih i zateznih kamata na pozajmice povezanog lica. Revizor ukazuje i na neophodnost rezervacije ovog iznosa a u tom sljučaju rezultat poslovanja bi bio potpuno drugačiji. Takođe, nezavisni revizor ukazuje i na potencijalnu nelikvidnost društva tj. neusklađenost obrtnih sredstava i kratkoročnih obaveza a o navedenim problemima Upravni odbor se uopšte nije očitovao.

6.Razmatranje prijedloga i donošenje odluka o:

- Izvještaju nezavisnog revizora i finansijskih izvještaja za poslovnu 2018. godinu

 **Glasanje: ZA**

- Godišnjim finansijskim izvještajima društva za poslovnu 2018. godinu

**Glasanje: PROTIV**

**Obrazloženje:** Nezavisni revizor je iskazao mišljenje sa rezervom vezano za finansijski izvještaj za 2018. godinu

- Izvještaju o poslovanju društva za 2017 godinu

**Glasanje: PROTIV**

**Obrazloženje:**

U izvještaju o poslovanju nisu navedene primjedbe niti način evidentiranja pa ni rješavanja problematike u vezi sa zateznim kamatama po osnovu pozajmica povezanog pravnog lica.

Takođe, izvještaj je u pojedinim dijelovima nepotpun, nejasan i nedorečen. Izvještaj ne sadrži sve elemente definisane zakonskim propisima. U izvještaju se ne navodi problematike i način rješavanja ugrožene kratkoročne finansijske stabilnosti tj. okolnost da je iznos kratkoročnih obaveza veći u odnosu na kratkoročnu imovinu.

Zabrinjavajuće je i to što imamo rast kratkoročnih potraživanja za cca 100% u odnosu na prethodnu poslovnu godinu i to potraživanja od povezanog pravnog lica.

7. Razrješenje članova Upravnog odbora

**Način glasanja: UZDRŽAN**

**Obrazloženje:** Nije dato obrazloženje a u vezi sa razlozima razrješenja članova Upravnog odbora

8. Imenovanje članova Upravnog odbora

**Način glasanja**: Ističemo prijedlog za jednog od članova Upravnog odbora i to Aleksandar Vuksan zaposlen u DUIF Polara invest ad Banja Luka. Kako u prijedlogu odluke nisu navedeni kandidati za članove Upravnog odbora o ostalim kandidatima glasamo UZDRŽAN.

9.Razmatranje i usvajanje odluke o raspodijeli dobiti ostvarene u poslovnoj 2018. godini

**Glasanje: PROTIV**

**Obrazloženje**: Nezavisni revizor je iskazao mišljenje sa rezervom a u vezi sa neukalkulisanim rezervisanjima po osnovu ugovorenih i zateznih kamata koje bi imalo značajnog uticaja na finansijski rezultat društva

10.Razmatranje i usvajanje odluke o izboru nezavisnog revizora za reviziju finansijskih izvještaja za 2018. godinu.

**Glasanje: ZA najpovoljniju ponudu**

Molimo, da se o našem pisanom glasanju upoznaju svi prisutni akcionari i da naše izjašnjavanje po tačkama dnevnog reda bude unijeto u Zapisnik. Ovo pisano glasanje važi i za eventualno ponovljenu sjednicu Skupštine akcionara.

S poštovanjem,

Izvršni direktor:

 \_\_\_\_\_\_\_

 Duško Šuka